Μον-Σαιν-Μισέλ

Πρότυπο:CountryData2HTMLΠρότυπο:GPX indicatorΠρότυπο:PAGEBANNER:Mont Saint Michel banner Skyline detail.jpg Το Μον-Σαιν-Μισέλ (γαλλ. Mont-Saint-Michel) είναι μικρή ορεινή νησίδα στις ακτές της Νορμανδίας, σε πολύ μικρή απόσταση (περίπου 1,6 χλμ) από την ακτή, με την οποία συγκοινωνεί με ασφαλτοστρωμένο δρόμο. Στην κορυφή του όρους υπάρχει το αββαείο του Αγίου Μιχαήλ (Saint Michel)με το επίχρυσο άγαλμα του Αρχαγγέλου Μιχαήλ στην κορυφή του καμπαναριού. Γύρω από το αββαείο και εντός των τειχών που περιβάλλουν τη νησίδα υπάρχει οικισμός με πολλά ξενοδοχεία και καταστήματα για φαγητό, ποτό και αγορά αναμνηστικών. Οι μόνιμοι κάτοικοι του οικισμού είναι μόλις 44 (2009). Το αββαείο και ο πέριξ αυτού κόλπος (Baie du mont Saint-Michel) έχουν χαρακτηριστεί ως Μνημείο Παγκόσμιας Πολιτιστικής κληρονομιάς από την Ουνέσκο. Η παλίρροια στη θάλασσα της Μάγχης είναι ιδιαίτερα έντονη και δύο φορές το χρόνο τα πάρκινγκ που υπάρχουν εκατέρωθεν του δρόμου κατακλύζονται από τα νερά, όπως συμβαίνει και με τα λιβάδια που υπάρχουν στη γύρω περιοχή του κόλπου του Σαιν Μισέλ. Στα χωράφια αυτά (οι ντόπιοι τα αποκαλούν pres-salés) βόσκουν πρόβατα, από τα οποία παράγεται το ομώνυμο φημισμένο πρόβειο κρέας (agneau de pré-salé), καθώς λέγεται ότι αποκτά ιδιαίτερη νοστιμιά, λόγω του θαλασσινού αλατιού που αποτίθεται στα λιβάδια αυτά κατά τη φάση της πλημμυρίδας. == Πρόσβαση == Ο επισκέπτης μπορεί να μεταβεί στο Μον Σαιν Μισέλ είτε με αυτοκίνητο (ιδιόκτητο ή ενοικιαζόμενο) είτε μέσω Ποντορσόν, το οποίο συνδέεται οδικά (με λεωφορείο) δύο φορές την ημέρα με το Σαιν Μαλό. Από το Ποντορσόν μεταβαίνει με ταξί ως το Μον Σαιν Μισέλ. Προτιμητέα είναι η επίσκεψη με αυτοκίνητο, ώστε να είναι δυνατή η μετάβαση του επισκέπτη και σε γειτονικές πόλεις, όπως η Αβράνς, όπου στεγάζεται σήμερα η βιβλιοθήκη του Αβαείου (μεταφέρθηκε εκεί για προληπτικούς λόγους, προκειμένου να προφυλαχθεί από τις συχνές πυρκαϊές που έπληξαν τη μονή). Η βιβλιοθήκη περιλαμβάνει χειρόγραφες μεταφράσεις του Αριστοτέλη, οι οποίες εκτίθενται σε ειδική αίθουσα. == Διαμονή == Στην άκρη του "διαδρόμου" σύνδεσης του νησιού με την ηπειρωτική Γαλλία υπάρχουν σχετικά φθηνά και πολύ καλά ξενοδοχεία. Εναλλακτικά, ο επισκέπτης μπορεί να διαμείνει σε ξενοδοχεία στον περίβολο του νησιού (intra muros) αλλά το κόστος ανεβαίνει σημαντικά. == Διατροφή == Στον εσωτερικό περίβολο του νησιού υπάρχουν πολλά εστιατόρια με ποικιλία εδεσμάτων. Ωστόσο, το πιο γνωστό είναι το "Mere Poulard", ακριβώς μετά την κεντρική δεύτερη "είσοδο" των τειχών, το οποίο παρασκευάζει την πλέον διάσημη ομελέτα της Γαλλίας, οι τιμές ωστόσο είναι αρκετά ακριβές. == Αξιοθέατα == Εκτός από το ίδιο το Αβαείο, στο οποίο ο επισκέπτης οφείλει μια επίσκεψη, ένα από τα σημαντικότερα αξιοθέατα του Μον έχει μεταφερθεί έξω από αυτό. Λόγω των πυρκαϊών που ξεσπούσαν εύκολα κατά τον Μεσαίωνα και την Αναγέννηση και των πενιχρών, τότε, μέσων πυρόσβεσης, αποφασίστηκε η μεταφορά της βιβλιοθήκης του Αβαείου στην γειτονική πόλη Αβράνς, όπου και στεγάζεται μέχρι σήμερα σε μετασκευασμένο μεσαιωνικό νορμανδικό κάστρο (donjon). Η βιβλιοθήκη αυτή περιλαμβάνει, μεταξύ άλλων, έργα του Αριστοτέλη τόσο στα Ελληνικά όσο και μεταφρασμένα στα Λατινικά.